cyanic-selkie/wikianc huggingface dataset:
Draksten
Navnet
Navnet har vært skrevet på mange forskjellige måter. Den eldste navneformen fra ca. 1530 er Dragsta, og samavarer godt med det navneforsker Oluf Rygh skriver i Norske Gaardnavne, at navnet har sin opprinnelse i elvenavnet Dragsta, navn knyttet til naturformasjon. Navneformen Dragsta brukes fortsatt i selbudialekten,"mi rese uti Dragsta", men "mi e uti Dragsten". Dragsten er dativformen av Dragsta. Stemshaug har i sin bok "Stadnamn i Noreg" ingen forklaring på navnet, men likheten med andre elvenavn i området som Hånnåa, Tangvella og Renåa, er åpenbar. Der er også elvenavnene blitt til stedsnavn og man tilføyer nå "elva" for å tydeliggjøre at man snakker om  "Dragstelva" og "Hånnåelva" etter som det opprinnelige elvenavnet er blitt stedsnavnet. Ulike skrivemåter har vært brukt. I 1631 skrives det Draxteen, og få år seinere finner vi Droxen og i 1661 Dragsten. Formene Draxten og Draxen er også benyttet. I 2001 ble den offisielle skrivemåten endret fra Dragsten til Draksten med begrunnelse at det samsvarer bedre med lydbildet.
Fiat Doblò
Fiat Doblò er en mini MPV fra det italienske Fiat-konsernet. Den har 7 seter som standard. Med 2. og 3. seterad lagt ned har den 3 200 liters bagasjerom. I Norge fås den også som 2-seters varebil.
Den fås med bensinmotor eller en multijet diselmotor. Bensinmotorene er på 1,2, 1,4 eller 1,6 liter. Sistnevnte har 4 ventiler pr. sylinder, mens de øvrige har 2. Dieselmotorene er enten en 16 ventilers turboladet 1,3 liter eller en 1,9 liters turbo eller innsugnings motor med 8 ventiler.
De produseres hos Fiats tyrkiske datterselskap Tofaş.
Songyangakademiet
Songyangakademiet er et av Kinas mest berømte akademier, og går tilbake til århundredene før Kristi fødsel. Det ligger i Songshanfjellene i Henan-provinsen.
Berømtheter som Sima Guang, Cheng Yi og Fan Zhongyan var blant dem som underviste her.
Akademibygningen er i dag gammel og skadet, men fremstår fremdeles med en viss eleganse. På vestsiden står to cypresser som er over 4000 år gamle. Disse kalles «Den store general» og «annengeneralen».
Miðvágur
Antageligvis var Miðvágur, fra vikingtiden, et av Færøyenes opprinnelige tingsteder. Miðvágur er imidlertid første gang nevnt i Hundebrevet fra slutten av 1300-tallet, men ting tyder altså på at stedet er eldre. I 1899 gjorde Færøyene sin største grindfangst noensinne, med 1 300 individer i Miðvágur.
Angel Dust
Angel Dust er Faith No Mores fjerde studioalbum, og ble utgitt av Slash Records i 1992.
Bladet Kerrang! kåret i 1993 Angel Dust til det mest innflytelsesrike album noensinne. Albumet lå elleve uker på VG-lista med en sjuendeplass som beste plassering.
Gitarist Jim Martin mislikte sterkt hvordan innspillingen av albumet gikk for seg og hvilken retning musikken hadde tatt etter The Real Thing. Under turneen ble det etterhvert gnisninger mellom Martin og resten av bandet. Dette ble Martins siste studioalbum med Faith No More og han forlot bandet i november 1993. Martin hevder selv at det var han som selv valgte å slutte, men resten bandet hevder han fikk sparken via fax.
George Clinton
George Clinton (født 26. juli 1739, død 20. april 1812) var USAs fjerde visepresident.
Angel Dust
Sporliste
Spor 14 finnes kun på utgivelser etter 29. januar 1993.
George Clinton
Clintons far, Charles, var irsk innvandrer og satt i New Yorks lovgivende forsamling i kolonitiden og det er sagt at Georges interesse for politikk stammer fra faren. George Clinton var broren til general James Clinton og onkel til guvernør DeWitt Clinton.
Angel Dust
Sporliste
Spor 15 er en gjeninnspilling av «As the Worm Turns» fra debutalbumet We Care a Lot med Mike Patton på vokal, og finnes kun på japanske utgivelser av albumet.
George Clinton
Clinton ble valgt til Den kontinentale kongress og stemte for USAs uavhengighetserklæring. Han var den første og tredje guvernøren i delstaten New York i periodene 1777–1795 og 1801–1804. Han var USAs visepresident under Thomas Jefferson og James Madison i periodene 1805–1812 og den første som døde i embetet. Ved siden av Clinton er det bare John C. Calhoun som har vært visepresident for to presidenter.
Avogadros lov
I dag vet vil at denne loven bare er tilnærmet riktig og gjelder kun for ideelle gasser.
Loven sier at antallet av partiklene (som f.eks. molekyler) i et gitt volum med ideell gass er uavhengig av størrelsen og massen av dem. Om vi tar hydrogengass og nitrogengass (som har forskjellig masse/vekt) som et eksempel, vil disse gassene ha, ved like forhold og volum, samme antall molekyler hvis loven var eksakt gyldig. En ideell gass med 1 mol i gassform vil ved standard trykk og temperatur ha et volum på 22.4 liter (dm³). Reelle gasser kan avvike fra denne verdien som kan finnes fra den tilsvarende tilstandsligningen.
Konsekvens
Den mest betydelige konsekvensen av hypotesen kan forklares ved bruk av tilstandsligningen for en ideell gass. Da er
hvor:
Venstre side og høyre side er hvert sitt respektive system. Med dette kan vi slutte at om forholdene i hvert system er like, vil vi få samme konstantverdi, og slik komme fram til den ideelle gasskonstanten.
Eksterne lenker
Volume molare
Dave Mackay
I 1969 ble Dave Mackay, sammen med Tony Book, kåret til årets spiller i England.
18. SS-frivillige-pansergrenaderdivisjon «Horst Wessel»
18. SS-frivillige-pansergrenaderdivisjon «Horst Wessel» ble dannet rundt en enhet fra 1. SS-infanteribrigade og besto vesentlig av folketyskere fra Ungarn og av tidligere SA-medlemmer. Den ble brukt i tjeneste mot partisaner før den ble sendt til Østfronten, bortsett fra ett regiment som bekjempet et opprør i Slovakia i august 1944. Divisjonen deltok i tilbaketoget fra Østfronten gjennom Ungarn til den ble ødelagt i Tsjekkoslovakia.
Divisjonen var oppkalt etter SA-mannen Horst Wessel, en av de nasjonalsosialistiske martyrene som ble drept i 1930 og som skrev kampsangen «Die Fahne Hoch», senere kalt Horst-Wessel-Lied.
Harry Potter: Rumpeldunk Verdensmesterskap
Harry Potter: Rumpeldunk Verdensmesterskap (engelsk: Harry Potter: Quidditch World Cup) er et videospill utviklet av Electronic Arts, og utgitt den 7. november 2003 til Windows, PlayStation 2, GameCube, Xbox og Game Boy Advance. I spillet kan man delta i magikersporten rumpeldunk, kjent fra Harry Potter-serien som er skrevet av J.K. Rowling.
Handling
Spillet begynner på Galtvort, der man kan spille for et av huslagene (Griffing, Håsblås, Ravnklo eller Smygard). Senere vil man kunne avansere til nasjonale lag (USA, England, Frankrike, Tyskland, Norden, Japan, Spania, Australia eller Bulgaria), og være med i VM. Reglene er ganske enkle, og man kan spille alle fire posisjonene på et rumpeldunklag (Keeper, Knakker, Speider og Jager).
Marco Wölfli
Marco Wölfli (født 22. august 1982) er en sveitsisk tidligere fotballspiller.
Han var også en del av. Wölfli har spilt for flere andre klubber i sin karriere, blant annet FC Solothurn og Thun fra Sveits.
Han ble tatt ut til Fotball-VM 2010 i Sør-Afrika.
Groningen lufthavn Eelde
Groningen Airport Eelde (IATA: GRQ, ICAO: EHGG) er en sivil flyplass i Eelde utenfor Groningen i Nederland. Flyplassen brukes mest til charter-trafikk, men har også noen få ruteflyvninger. I 2005 betjente flyplassen 163 000 passasjerer. KLM Flight Academy og Dutch Flight Academy (DFA) holder til ved flyplassen.
Den romerske republikk (1798)
Den romerske republikk ble opprettet den 7. mars 1798, da franske troppestyrker rykket inn i Roma i det som var igjen av Kirkestaten og proklamerte republikk. Dette skjedde under påskudd av å skape ro etter drapet på den franske generalen Mathurin-Léonard Duphot i Roma sent i 1797.
Pave Pius VI ble sendt i eksil til Frankrike, og døde der i 1799. I 1799 ble også Tiberinarepublikken, med hovedstad i Perugia, forent med den romerske republikk.
Den romerske republikk var kortvarig. Kirkestaten ble gjenopprettet i juni 1800.
Emil Viklický
Emil Viklický (født 23. november 1948 i Olomouc) er en tsjekkisk jazzmusiker (piano), kjent fra en rekke internasjonale samarbeid og utgivelser, også med norske.
Etter studier i matematikk (1971) vant han utøverpriser, og stipend for jazzstudier ved Berklee i Boston (1977–78). På 80-tallet samarbeidet han med Harald Gundhus i Czech-Norwegian Band, såvel som Benny Bailey, hvilket ga tre plateutgivelser. Samarbeidet ble gjenopptatt med Harald Gundhus/Frode Thingnæs kvintett (2006). For den amerikanske Wynton Marsalis skrev han Mystery man til bruk i Broadway-musikalen Let freedom swing (2004). Han leder egen Emil Viklický trio med František Uhlíř bass og Laco Tropp trommer.
Pranab Mukherjee
Pranab Mukherjee (bengali: প্রনব কুমার মুখার্জী, født 11. desember 1935 i distriktet Birbhum i Vest-Bengal i Britisk India, død 31. august 2020 i New Delhi ) var en indisk jurist og politiker for Kongresspartiet. Han var Indias president fra 2012 til 2017. Mukherjee hadde en rekke ministerposter og var finansminister, forsvarsminister og utenriksminister.
Bakgrunn
Mukherjee studerte ved Suri Vidyasagar College i Suri. Han tok mastergrad i statsvitenskap og historie i tillegg til en jussgrad (LL.B.) ved Universitetet i Calcutta.
Politisk karriere
Mukherjee ble i 1969 innvalgt i Rajya Sabha, overhuset i Indias nasjonalforsamling, der han vant gjenvalg i 1975, 1981, 1993 og 1999. I 2004 ble han valgt til underhuset, Lok Sabha.
Fra 1982 til 1984 var han finansminister, fra 1995 til 1996 utenriksminister, fra 2004 til 2006 forsvarsminister og fra 2006 til 2009 utenriksminister. Fra 2009 til 2012 var han finansminister i regjeringen til Manmohan Singh.
President
Mukherjee ble i 2012 nominert til Indias presidentembete og forlot derfor finansministerposten. I valget møtte han opposisjonskandidaten P. A. Sangma. Mukherjee vant valget. Han ble 25. juli 2012 innsatt som Indias president. Mukherjee etterfulgte Pratibha Patil i presidentembetet.
Han ble i 2017 etterfulgt som president av Ram Nath Kovind.
Død
Tidlig i august 2020 ble Mukherjee innlagt på sykehus etter et fall på badet i New Delhi. Den 10. august ble han diagnostisert med covid-19. Han døde den 31. august 2020, i en alder av 84 år.
Nordraaks plass (Oslo)
Nordraaks plass er en plass i Oslo ved Slottsparken oppkalt etter komponisten Rikard Nordraak (1842–66).
Arizonas flagg
Arizonas flagg er vannrett delt i to. Øvre del består av tretten stråler i rødt og gult, conquistadorenes farger gjennom de spanske flaggfargene. Fargene viser til at Arizona opprinnelig var en av Spanias besittelser i den nye verden. De tretten strålene symboliserer de opprinnelige tretten amerikanske koloniene, samtidig som det viser til Arizonas fabelaktige solnedgang i ørkenen. Nedre halvdel av flagget har samme blåfarge som USAs flagg. I midten av flagget er det plassert en kobber-farget stjerne som betegner Arizonas rike kobberforekomster og dens gruveindustri.
Arizonas flagg ble tatt i bruk 17. februar 1917, fem år etter at Arizona ble en amerikansk delstat. Det er designet av oberst Charles W. Harris i 1911 i forbindelse med at et skytterlag fra Arizona skulle delta i et stevne i Ohio.
Nordraaks plass (Oslo)
Bautaen i klebersten med portrettstatuen av Nordraak som står på plassen, er laget av Gustav Vigeland og ble avduket da barnetoget marsjerte forbi 17. mai 1911. Bautaen er Vigelands første offentlige verk. Rundt bautaen står et gjerde i smijern, utført i art nouveau-stil, og anlegget voktes av to sittende drager ved trappen foran monumentet, et høydepunkt i norsk smijernskunst. Smijernsarbeidene ble utført av kunstsmedmester C.F. Andersen.
Picatinnyskinne
En picatinnyskinne er en festeanordning som særlig brukes på militære skytevåpen for å feste kikkertsikter og annet ekstrautstyr, som f.eks. lasersikter, nattsikter og taktisk lys. Standarden ble først publisert av Picatinny Arsenal i USA og har offisielt navn MIL-STD-1913. Den er også kjent som «NATO-rail» med NATO-betegnelsen STANAG 2324, dog med ørsmå tekniske forskjeller, men som går om hverandre.
Nordraaks plass (Oslo)
Edvard Grieg tok initiativ til monumentet i 1902, og dannet en komité med Erik Werenskiold som sakkyndig.
Følgende gater går til Nordraaks plass: Holbergs gate, Wergelandsveien, Kristian IVs gate og St. Olavs gate.
Picatinnyskinne
For at skinnen skal være stabil må den ikke bevege seg når løpet varmes opp og avkjøles. For å unngå dette har picatinnyskinnene spor frest på tvers, slik at de har mulighet til å utvide og trekke seg sammen i lengderetningen. Disse tverrsporene er også standardisert slik at en del utstyr bruker dem for å låse fast utstyret.
Forskjell på weaver og picatinny
Hovedforskjellen på en picatinnyskinne og en weaverskinne er størrelsen på tverrsporene. På en picatinnyskinne er de 5 mm fra hverandre, mens på en weaverskinne er de 3.8 mm (1⁄8 tomme) fra hverandre. Dette medfører at utstyr med weavermontasjer passer på våpen med picatinnyskinne, mens utstyr med picatinnymontasje ikke nødvendigvis passer på våpen med weaverskinne.
Engelsk svettesyke
Engelsk svettesyke (engelsk: english sweate; latin: sudor anglicus) var en mystisk og svært smittsom sykdom som herjet epidemisk i England og i alle fall ett av utbruddene spredte seg utover på det europeiske kontinentet, som til Sverige.
Flere utbrudd
Sykdommen opptrådte antagelig første gang allerede i tidlig middelalder, særlig på De britiske øyer, og spesielt blant overklassen.
Den begynte på nytt i 1485. Den engelske svetten spredte seg 1529 fra England over den europeiske kontinent og nådde også så langt som til Sverige. I sin svenske historie beskriver Erik Jöransson (Tegel) sykdommen som «en stor olycka».
Det siste utbruddet skjedde 1551, og deretter forsvant tilsynelatende sykdommen etter en periode på knappe tusen år. Den er ikke kjent verken før eller etter dette korte tidsrommet.
Beskrivelse
Symptomene meldte seg dramatisk og plutselig, og sykdommen kunne føre til døden i løpet av få timer. Symptomene kjennetegnes ved høy feber, voldsom hodepine og stinkende svette. Den har derfor ofte blitt regnet som en form for pest, uten at det er noen sikker relasjon til kjente pestformer. Årsaker, smittekilder og smitteformer er fortsatt ukjent.
Henrik VIII av England var alltid redd for å smittet av sykdom, og gikk til store anstrengelser i 1528 for å unngå det ved å forlate London og oppholde seg i et tårn ved Hunsdon i Hertfordshire med kun en tjener. En av hans sekretærer, Brian Tuke (død 1545), fikk svettesyken, men i motsetningen til andre ofre fikk han ikke panikk. Han var overbevist om at psykologiske faktorer spilte en rolle.
Svettesyken var kjent i Europa som «kongen av Englands syke». Da den herjet blant befolkningen i den engelske byen Calais i dagens Frankrike ble det ikke rapportert et eneste tilfelle et stykke unna i den franske byen Gravelines, til tross at handelsmenn reiste mellom de to byene. Da noen kom med syken fra Sussex til London, og dette ble kjent, ble tusenvis syke i løpet av natten, skjønt ingen barn fikk det. Den franske ambassadøren i London, Jean du Bellay, rapporterte at til tross for at det ble sagt at 40 000 hadde fått syken var det kun 2 000 døde.
Det er mulig det var en virussykdom som hadde et dyr som hovednisje. Flere forslag har vært fremmet, eksempelvis at det var en svært ondartet form for influensa. Smittsom sykdom har sin årsak i møtet mellom mikroorganismer og mennesker. Mikroorganismer tenderer til grådig å utnytte sin nisje og deretter dø ut med sine ofre. En rekke sykdommer har forsvunnet på denne måten, kanskje var det også tilfellet med svettesykdommen. Det har også blitt foreslått at det var en ennå ukjent art av hantavirus, en slekt av RNA-virus innen familien Bunyaviridae.
Mathurin-Léonard Duphot
Mathurin-Léonard Duphot  (født 21. september 1769 i Lyon i Frankrike, død 27. desember 1797 i Roma), kalt Leonard, var fransk general under de franske revolusjonskriger.
Han var sønn av en steinhugger. Den 25. juli 1785 sluttet han seg til Vermandois-regimentet. Han ble forfremmet til sersjant den 25. mars 1792. Han deltok den franske alpehærens ekspedisjoner i Savoia, og ble deretter sendt til Nice. I november 1794 ble han adjutant-general chef de brigade. Han nevnes ofte i general Augereaus meldinger. Den 13. juni 1795 ble han fjernet fra rullene over aktive offiserer.
Han ble forfremmet til brigadegeneral den 30. mars 1797. Deretter dro han til Roma sammen med Joseph Bonaparte. Under sine bestrebelser på å få i stand et revolusjonært opprør der, ble han skutt og drept av folkemengden.
Hans død gav Napoleon påskudd til å okkupere Roma, avskaffe Kirkestaten og opprette lydriket Den romerske republikk.
Duhhot skrev også poesi, og ble kjent for sin diktning ved verkene "Mon rêve" og "Ode aux mânes des héros morts pour la liberté".
Monasterboice
Monasterboice (irsk Mainistir Bhuithe) er i dag historiske ruiner av en tidlig kristen bosetning i det irske grevskapet Louth, nord for Drogheda. Det ble grunnlagt på slutten av 400-tallet av sankt Buite som døde en gang rundt 521. Det var et betydelig sentrum for kristendom og lærdom inntil klosteret Mellifont Abbey ble grunnlagt i nærheten i 1142.
Stedet huser to kirker som ble bygget på 1300-tallet eller senere, og et tidligere rundtårn, men stedet er mest kjent for sine keltiske høykors fra 900-tallet.
Rundtårnet er omtrent 35 meter høyt og i meget god stand, skjønt det er ikke mulig å gå inn i det. Det er antatt at det ble bygget som tilfluktssted for munkene mot angrep fra norrøne vikinger og herjingsmenn, men denne teorien har også blitt diskutert. Med tiden har det blitt lagt lag med jord rundt stedet slik at dåråpningen er i dag nesten på bakkenivå. Stedet ble herjet av en brann i 1079.
Det keltiske høykoret, Muiredachskorset, er ansett som det vakreste høykorset i hele Irland. Det er navngitt etter en abbed, Muiredach mac Domhnaill, som døde i 923 og det har bibelske utskjæringer med emner fra både Det gamle og Det nye testamente. Nord- og vestkorsene er også vakre eksempler på disse formene for strukturer, men disse har erodert langt mer fra vær og vind.
Poeten og historikeren Flann Mainistrech, Flann av Monasterboice (død 1056), var lektor her.
Tyra Banks
Tyra Lynne Banks (født 4. desember 1973 i Los Angeles i California) er en amerikansk supermodell, TV-personlighet, skuespillerinne, av og til sanger og forretningskvinne. Hun ble først lagt merke til som ettertraktet modell i Paris, Milano, New York, London og Tokyo, og er den første afro-amerikanske modellen avbildet på forsiden av Gentlemen's Quarterly, Sports Illustrateds badedraktutgave og Victoria's Secrets undertøykatalog.
Banks’ store kommersielle gjennombrudd var derimot gjennom TV. Hun er skaperen av realityprogrammet America's Next Top Model, med-skaper av True Beauty, medvirkende i Stylista og vertinne i sitt eget talkshow, The Tyra Banks Show.
Hun har opptrådt som skuespiller, blant annet i TV-filmen Life-Size og i kinofilmen Coyote Ugly.
Biografi
Tyra Banks ble født i Los Angeles i California, og er datter av Don Robert Banks og Carolyn London. Hun vokste opp i Inglewood i California sammen med broren Devin Banks. Hun gikk på Immaculate Heart High School, en privat, katolsk, jenteskole i Los Angeles. Hun var veldig tynn da hun vokste opp, noe hun ofte ble mobbet for, og ble av mange betraktet som «den stygge andungen». Banks har senere sagt at dette var en svært vanskelig tid for henne, og at hun utviklet et veldig sterkt selvbildeproblem.
I 1991, da Banks var 17 år gammel og skulle til å begynne på Claremount McKenna College, fikk hun sin første jobb som modell av modellbyrået Elite Model Management. I 1993 var hun med i "The fresh prince of Bel air" og spilte med Will Smith i en del episoder.
I 2003 skapte Banks realityserien America's Next Top Model. I 2005 fikk hun sitt eget talkshow, The Tyra Banks Show, og deltok for siste gang i et moteshow med Victoria's Secret Fashion Show samme år.
Banks har også vært involvert i andre realityshow, deriblant Stylista og True Beauty. Våren 2010 ble den siste sesongen av The Tyra Banks Show filmet.
Pella (andre betydninger)
Pella kan vise til:
Kongeriket Böhmen
Kongeriket Böhmen, tidvis omtalt som Det tsjekkiske kongerike (tsjekkisk: České království; tysk: Königreich Böhmen; latin: Regnum Bohemiae, eller tidvis: Regnum Czechorum)) var et selvstendig land i Sentral-Europa, som de facto var en uavhengig del av Det tysk-romerske riket og deretter en del av Keiserriket Østerrike i middelalderen og i tidlig moderne tid. Det var beliggende i to-tredjedeler av dagens moderne republikk Tsjekkia, som det var en forløper til. Byen Praha var dets sentrum.
Kongeriket ble formelt opprettet av den tysk-romerske keiser Fredrik II i 1212, da det ble oppgradert fra å være et hertugdømme til å bli et kongedømme.
Museo del Oro
Museet åpnet i 1959 og tilhører Colombias nasjonalbank. Det befinner seg i Carrera 6 Calle 16 i La Candelaria. Like ved ligger TransMilenio-stasjonen Museo del Oro.
Commercy
Commercy er en kommune i departementet Meuse i regionen Grand Est øst i Frankrike. Commercy er underprefektur i departementet.
Befolkningsutvikling
Antall innbyggere i kommunen Commercy
Falmouth
Falmouth (kornisk: Aberfal) er en havneby og verdslig sogn på sørkysten av Cornwall i England. Den het opprinnelig Peny-cwm-cuic, som ble forvansket til Pennycomequick. Det nåværende navnet kommer av at den ligger ved munningen av elven Fal. Byen har en befolkning på 26 767 (2011).
Byens havn utgjør sammen med Carrick Roads den tredje største naturlige havn i verden. Havnen er kjent for å ha vært utgangspunktet for flere berømte jordomseilinger, blant annet sir Francis Chichester og dam Ellen McArthurs rekordferder.
I nyere tid har byen betydning som maritimt senter dalt, og den viktigste næringsveien er nå turisme. National Maritime Museum Cornwall ble åpnet i byen i februar 2003.
Matthias av Det tysk-romerske rike
Matthias (født 24. februar 1557 i Wien, død 20. mars 1619 samme sted) var keiser av det tysk-romerske rike fra 1612. Han var sønn av keiser Maximilian II og bror til Rudolf II. Hans valgspråk var Concordia lumine maior («endrektighet er sterkere enn lys»).
Bakgrunn
Han var tredje sønn av Maximilian II og Maria av Habsburg (datter av keiser Karl V), bror til Rudolf II, nevø til Ferdinand II.
Den reelle leder
Under sin bror, keiser Rudolfs, sinnssykdom ble han den virkelige leder for huset Habsburgs politikk. Denne prosessen fikk et formelt utslag i 1593 da keiser Rudolf gjorde ham fil guvernør i Østerrike. Da inngikk han et nært samarbeide med Wiens katolske biskop, Melchior Klesl, som senere ble hans nærmeste rådgiver. I 1605 tvang Matthias keiseren til å la ham ta hånd om de ungarske protestantiske opprørere. Resultatet ble freden i Wien, som sikret religionsfrihet i Ungarn og garanterte transilvanerne å velge sine egne fyrster i fremtiden. Samme året ble Matthias anerkjent som Huset Habsburgs overhode og som den fremtidige overtager som keiser, som følge av Rudolfs sykdom.
I allianse med storfolket i Ungarn, Østerrike og Mähren tvang Matthias sin bror til helt å overføre myndigheten over disse landene til ham. Rudolf overdro ham også Böhmen i 1611. Matthias' ahær hadde da holdt Rudolf sinnesperret som fange i sitt slott i Praha en tid.
Han giftet seg i 1611 med sin tjueåtte år yngre kusine Anna av Tirol, datter av erkehertug Ferdinand II av Tirol. Ekteskapet ble uten barn som vokste opp.
Keiser
I 1612 etterfulgte han sin bror som keiser. Han forsøkte å føre en forsonlig politikk overfor protestantene. Denne politikk var drevet frem av Klesl, som dominerte i høy grad. Klesls ønske var at man med kompromisser mellom katolikker og protestanter ville styrke riket. Det var en del motstand mot denne politikken fra andre habsburgere.
Matthias bygget en jaktstue som senere skulle bli slottet Schönbrunn.
Matthias døde 20. mars 1619, 62 år gammel, bare tre måneder etter sin hustrus bortgang. Han ble etterfulgt av sin nevø Ferdinand II.
Bluescreen
Bluescreen, greenscreen eller chroma key compositing (også kalt chroma key og chroma keying) er engelske betegnelser på et hjelpemiddel i filmproduksjon. Filmteknikken er en spesialeffekt kan brukes til å få et objekt, gjerne et menneske, til å se ut som det gjør noe som ikke ville være mulig, eller som setter objektet i fare. Som for eksempel å hoppe fra en høy bygning, fly eller lignende.
Dette gjøres ved at personen for eksempel later som han flyr foran en chroma blå (eller chroma grønn) skjerm. (kan også være i form av tapet, maling og så videre). Etter at dette er tatt opp, kan personen som redigerer filmen «keye bort» det blå (eller grønne) for så å sette inn en annen bakgrunn.
Greenscreen og bluescreen trenger god belysning for at fargen skal bli chroma blå/grønn.
Andre farger kan også bli brukt, men grønt og blått er det mest brukte innenfor filmproduksjon fordi det er sjelden at det brukes på settet.
Hvis scenen er digital, eller kan gis en digital representasjon, kan det brukes matematiske modeller for å gjøre det samme. Dette kan i noen tilfeller gi større fleksibilitet på bekostning av noe mer kompleks etterproduksjon.
Bluescreen og greenscreen er noe av det mest brukte innenfor visuelle effekter.
Opera (nettleser)
Opera er en nettleser utviklet av det norske selskapet Opera Software. Nettleseren lar brukeren gjøre vanlige internett-relaterte oppgaver som å vise nettsider, sende og motta e-post-meldinger, behandle kontakter, chatte på IRC, laste ned filer med BitTorrent, og lese nyhetsmatinger. Opera tilbys som gratis programvare for personlige datamaskiner og mobiltelefoner.
Funksjoner i Opera omfatter blant annet fanevisning, sideskalering, musebevegelser, integrert nedlastingsbehandler, adblocker og nå også gratis vpn som er integrert i nettleseren. Sikkerhetsfunksjoner omfatter innebygd phishing- og malware-beskyttelse, SSL/TLS-kryptering når man surfer på HTTPS-nettsider, og å slette private data slik som informasjonskapsler.
Opera har over 200 millioner brukere over hele verden. Av disse tallene er det over 50 millioner brukere på personlige datamaskiner og over 150 millioner på mobiltelefoner. Opera Mini var den mest populære nettleseren for mobiltelefoner i 2011.
Opera er kjent for å frambringe nye funksjoner som senere har blitt tatt i bruk av andre nettlesere.
Teknologi
Nettleseren er laget for de fleste operativsystemer og er tilgjengelig på mange språk, inkludert bokmål (ikke nynorsk etter desember 2014 ). Nettlesere har etter hvert blitt vanlige å bruke på mobiltelefoner. Opera utviklet tidlig en teknologi som gjorde det enklere å tilpasse nettleseren til PDA-er og mobiltelefoner, og fikk derfor tidlig kontrakter med store telefonselskaper. Opera anses å være den beste nettleseren for mobiltelefoner, et viktig punkt som dessuten ble enda sterkere da Opera Mini ble lansert. Opera Mini er programmert i Java og er på mange måter revolusjonerende fordi den ikke krever WAP-spesifikke nettsider. I stedet godtar den helt vanlige nettsider bygget opp med HTML- og CSS-koding, fordi den krymper nettsidene til et passende format og returnerer ferdig komprimert kode. Dermed sparer brukerne av nettleseren penger ved bruk av roamingnettverk slik som 3G-nettet.
Opera var den første nettleseren med «faner», hvilket betyr at man kan ha mange nettsider oppe til samme tid i ett og samme vindu uten å fylle opp oppgavelinjen. Opera har en «fanelinje» hvor alle åpne sider listes.
Opera støtter alle de vanligst brukte markeringsspråk og scriptspråk som benyttes på Internett, som for eksempel HTML, XML, XHTML, Javascript og CSS, samt eksperimentell støtte for Web Forms 2.0 som fortsatt er under utviking. Den kan lese protokoller som HTTP, HTTPS og FTP. Med plugins kan den også bruke Flash, Java og diverse lyd- og bildepluginer. Opera har også en e-postleser som i tillegg til POP3, IMAP og SMTP også støtter NNTP for nyhetsgrupper og RSS for nyhetsstrømmer. Med en lang rekke tredjepartsutvidelser kan man legge til mye forskjellig slags annen funksjonalitet. Opera gir også muligheter for online chatting med IRC.
Med Small Screen Rendering er det er mulig å forhåndsvise hvordan nettsider vil se ut på mobiltelefoner. Opera leser også WML, språket som benyttes i WAP.
Historikk
Lederen for selskapet er Jon Stephenson von Tetzchner. I 2004 mottok Opera PC Worlds Best Browser Award og senere PC World World Class 2005.
Fra versjon 5.0 var nettleseren tilgjengelig gratis med reklamebannere. Betalte man ca. 400 kroner, ble dette banneret fjernet og man fikk tilgang på premium support. Med versjon 8.5 fjernet Opera reklamebanneret og tilbød nettleseren gratis. Nå som programvaren er gratis, genererer Opera Software inntekter på de innebygde søkemotorene samt lisenser til mobilprodusenter som Motorola, Nokia m.fl.
I november 2005 vant gründerne bak Opera Entrepreneur of the Year 2004 og ble kåret til Norges beste innen tjenester.
Lanseringshistorie
(Hovedversjoner for Windows, uten individuelle plattformer og språk og uten underversjoner eller betaversjoner.)
Versjon 11.00
Versjon 11.00 ble utgitt den 16. desember 2010 og er den nyeste store oppdateringen til Opera.
Nye funksjoner:
Versjon 10.00
Versjon 10.00 ble utgitt den 1. september 2009 og er den nest nyeste store oppdateringen til Opera.
Nye funksjoner:
Fullstendig liste over nyheter finnes for Unix, OSX og Windows
Mobiltelefon
Opera Mini er en gratis, kompakt nettleser for mobiltelefoner og andre enheter som har Java ME installert. Den bruker Opera sin server til å gjengi og forminske sider før binærdata blir sendt til et lite program som blir kjørt på telefonen. Denne metoden gjør mange sider kompatible med mobiltelefonen.
Nintendo DS
15. februar 2006 annonserte Opera at de hadde utviklet en nettleser for Nintendo DS. Denne bruker systemets todelte skjerm for enten å zoome inn på deler av nettsiden eller for å ha en lengre vertikal skjerm. Nettleseren startet salget i Japan 24. juli 2006 og kostet 3800 yen (ca. 190 norske kroner). I Europa ble den lansert 6. oktober 2006 og i Australia 18. januar 2007. Utgivelsesdatoen i USA var 4. juni 2007.
Wii
Nintendos Wii-konsoll kommer med en spesiallaget versjon av Opera.
TV
Sony skal bruke en versjon av Opera på flere av sine TV-er og Blu-ray Disc-spillere.
Gjøvik gård
Gjøvik gård ligger syd i Gjøvik sentrum, avgrenset av Hunnselva, Strandgata og Nils Ødegaards gate. Flere bygninger og hage er bevart, og gården er i dag et kultursentrum for Gjøvik.
Historie og bygninger
I 1804 kjøpte Caspar Kauffeldt eiendommen, og det var han som bygde den vakre hovedbygningen og anla parken i tilknytning til denne.
I 1860 ble gården solgt til lensmann John Mjøen fra Oppdal. Han overlot den til sin datter Augusta Mjøen (1834–1924) og hennes mann statsagronom Niels Hansen (1824–1904). Hansen bygde mølle på Gjøvik gård. Hans Petter Hagen fra Biri, far til forfatter og kulturarbeider Ingeborg Refling Hagen, var forpakter og møller på Gjøvik gård til 1889.
I 1894 overtok sønnen Alf Mjøen (1869–1956), som var offiser og politiker for Det radikale venstre – og representant til Stortinget i perioden 1913–1936. Han var også ordfører i Gjøvik i perioden 1902–1904 og testamenterte Gjøvik gård til kommunen i 1952. Han ga stedet navnet "Gjøvik gårds kultursentrum – grunnlagt av generalkrigskommisær Alf Mjøen."
Gjøvik by vokste fram rundt Gjøvik Glassverk som hadde blitt etablert av Caspar Kauffeldt i 1807. Byen fikk status som kjøpstad fra 1. januar 1861.
Skybergstua er trolig Gjøviks eldste boligbygning (Ref: Lissie Norland, tidligere konservator ved Mjøsmuseet). Huset er en midtkammerbygning. Bygningen er et av byens eldste trehus og var opprinnelig et våningshus på plassen Holmen under Hunn gård. Senere ble det boligen for han som drev mølla for gårdbrukeren på Hunn. Det var en viktig ressurs og mølleren fikk lov å bo der mens han drev mølla. Holmen Brænderi kjøpte stedet i 1854 som tjenestebolig for brennerimesteren. Bygningen har fått navnet Skybergstua etter bryggerimester Skyberg, som var den siste brennerimester ved Holmen Brænderi som bodde i huset. Huset ble flyttet til Gjøvik gård i 1993.
Den historiske hagen
På baksida av våningshuset ligger den historiske hagen. Planteutvalget følger en rekonstruksjonsplan av hagehistoriker Madeleine von Essen fra 2002. Blomstene samsvarer med de Augusta Mjøen Hansen plantet her i 1917.
Kultursenter
I dag er gamle Gjøvik gård fortsatt et viktig kultursenter for byen. Hvert år siden 1962 avholdes Gjøvik-Marken på Gjøvik gård, et tivoli og en stor messe/fest som feires i hele Gjøvik og omland i slutten av september.
Pyrodruesyre
Pyrodruesyre (kjemisk formel CH3COCOOH) er en karboksylsyre. Dens anion heter pyruvat (CH3COCOO-).
NOU 2003: 9, Skatteutvalget
NOU 2003: 9 «Forslag til endringer i skattesystemet» er en norsk offentlig utredning (NOU) fra et utvalg som ble oppnevnt ved kongelig resolusjon 11. januar 2002 og som avla sin innstilling for Finansdepartementet 6. februar 2003. Utvalget ble ledet av Arne Skauge, og det blir gjerne referert til som «Skaugeutvalget» eller «Skatteutvalget».
Denne offentlige utredningen er én av tre store offentlige utredninger som har bidratt til omlegging av kapital- og bedriftsbeskatningen, med stor betydning både for den personlige beskatningen og næringsbeskatningen. De to andre offentlige utvalgene er Skattekommisjonen (NOU 1984: 22) og Aarbakke-utvalget (NOU 1989:14).
Webmaster
En webmaster er en person som administrerer eller er ansvarlig for den tekniske siden av et nettsted. Dette kan for eksempel være en nettside, et diskusjonsforum, eller en chattekanal. En webmaster arbeider med konstruksjon, design, programmering og vedlikehold av et nettsted. I større internettrepresentanser er disse funksjonene som regel fordelt på flere personer.
Redaktører og moderatorer er ansvarlig for innholdet av et nettsted.
Changeling
Changeling er en amerikansk dramafilm fra 2008 regissert av Clint Eastwood og skrevet av J. Michael Straczynski. Filmen begynner i 1928 i Los Angeles og forteller en historie som er basert på en virkelig hendelse.
Handling
Filmen handler om en mor (spilt av Angelina Jolie) og hennes sønn som en dag forsvinner. Senere kommer en gutt tilbake som politiet mener er hennes ekte sønn, selv om moren nekter for det. For å slippe å høre på henne sender politiet moren på et sinnssykehus. Hendelsene som er skildret i filmen henger tett sammen med «Wineville Chicken Coop Murders», en sak fra 1928 hvor en mann kidnappet og drepte adskillige barn. Changeling tar opp temaer som kvinners avmakt og korrupsjon i offentlige myndigheter. Filmen er laget av Imagine Entertainment og Malpaso Productions for Universal Pictures.
Filmen hadde premiere første gang i USA 24. oktober 2008 og i Norge 30. januar 2009. Den offisielle premiere fant imidlertid sted under Cannes filmfestival 20. mai 2008.
Franz Joseph Gall
Franz Joseph Gall (født 9. mars 1758 i byen Tiefenbronn i amtet Pforzheim i Markgrevskapet Baden, død 22. august 1828 i Montrouge ved Paris i Frankrike) var en tysk lege og fysiolog. Han var den første som framsatte læren om frenologi, den uvitenskapelige forestillingen om at en persons evner og katakteregenskaper påvirker hjernens fysiske struktur og den ytre formen på hodeskallen.
I Wien
Etter at Gall fra 1781 hadde studert medisin i Wien og fått doktordiplom der i 1785, begynte han å praktisere som lege. Men mer enn til legepraksisen viet han seg til nekroanatomisk og fysiologisk forskning, i særdeleshet vedrørende hjernen og dens funksjoner. Allerede som barn hadde Gall lagt merke til at forskjellige begavelser og tilbøyeligheter hos menneskene på forskjellig vis synes å gi seg til kjenne i hodeskallens utforming. Ved fortsatte iakttagelser og sammenligninger ble han overbevist om at anlegg og evner var avhengig av hjernens funksjoner, men også at disse avtegnet seg i hjernens ytre former.
I 1796 begynte Gall å holde forelesninger i Wien om oppdagelsene. Tidlig i 1802 forbød imidlertid regjeringen ham å fortsette, fordi læren førte til materialisme og på den måten stred mot moralens og religionens grunnsetninger.
Etter Wien
I selskap med sin trofaste medarbeider Johann Spurzheim forlot Gall i 1805 Wien. Deretter foreleste de til stort bifall om frenologien i flere land - i Preussen, Sachsen, Sverige, Den bataviske republikk (Holland), Bayern og Sveits.
I 1807 bosatte frenologen seg i Paris. Der begynte han etter kort tid med et forelesningskurs som overbeviste mange lærde. Han videreutviklet sine psevdovitenskapelige teorier i Recherches sur le système nerveux en general et sur celui du cerveau en particulier, en avhandling som allerede i 1804 var blitt levert til Institut de France, men først ble trykt i 1809 med Spurzheim som medforfatter. I årene 1810–19 utgav Gall sitt fremste arbeid, Anatomie et physiologie du système nerveux en general et du cerveau en particulier, i fire bind. Verket kom 1822–25 i mindre opplag i seks bind, med nye tillegg, blant annet forsvar for læren.
I 1823 ble Gall valgt inn som utenlandsk medlem nummer 250 av Kungliga Vetenskapsakademien i Sverige.
Gall ble begravet på kirkegården Père-Lachaise i Paris, der det ble reist et monument over ham. Etter eget ønske ble hodet hans preparert og innlemmet i samlingene han hadde gitt til Jardin des plantes.
Gall var en svært betydningsfull anatomiker, og skaffet seg store fortjenester ved å fremholde hjernen som materielt underlag for «sjelsegenskaper». Derimot er det psykologisk-anatomiske systemet han oppfant, i bunn og grunn totalt mislykket og samsvarer bare overflatisk med senere forestillinger om hvor aktivitetene i hjernebarken er lokalisert.
Frenologien hadde tilhengere til inn på 1900-tallet, i Norge særlig i Hans Andreas Tandberg (1880–1963).
Lake County (Michigan)
Lake County er et fylke i den amerikanske delstaten Michigan. Det ligger på den sørlige halvøya (Lower Peninsula) og grenser mot Wexford County i nordøst, Osceola County i øst, Newaygo County i sør, Mason County i vest og mot Manistee County i nordvest.
Lake Countys totale areal er 1 488 km² hvorav 19 km² er vann. I 2000 hadde fylket 11 333 innbyggere og administrasjonssenteret ligger i byen Baldwin.
Fylket ble grunnlagt i 1840 av land fra blant annet Mackinac County og het frem til 1843 Aischum County. Det har fått sitt navn etter de mange små innsjøen som finnes i området ved Michigansjøen.
Gullbrokadeleiren
Gullbrokadeleiren (også kjent som Field of Cloth of Gold (eng.) eller Camp du Drap d'Or (fransk)) refererer til et sted i Balinghem mellom Guînes of Ardres i Frankrike, og til et møte som fant sted der mellom Henrik VIII av England og Frans I av Frankrike fra 7. juni til 24. juni 1520. Møtet ble arrangert for å styrke vennskapsbånd mellom de to monarkene etter inngåelsen av en anglo-fransk avtale i 1518.
Bakgrunn
De to land som utpekte seg som stormakter i Europa i 1520 var Frankrike under Frans I og Habsburgimperiet under Karl V av det tysk-romerske rike. England var fortsatt et svakere rike, og begge stormakter forsøkte å inngå allianser med Henrik VIII. Avtalen som ble inngått mellom Frankrike og England i London i 1518 var en ikke-angrepspakt for å gjøre det lettere å stå imot osmansk ekspansjon i Europa. Henrik hadde måneden før Gullbrokadeleiren hatt et mindre spektakulært møte med Karl V i Nederland og et i Calais.
Både Henrik og Frans ønsket å bli sett på som renessansefyrster. Møtets mål var å vise hverandre hvor storslagne hoffene kunne være, noe som kunne være et grunnlag for gjensidig respekt, og dermed for fred mellom to nasjoner som lenge hadde vært fiender.
Alt ble arrangert slik at forholdene ble like for begge parter. Møtet fant sted helt på grensen til det engelske territoriet rundt Calais. Dalen stedet ligger i ble jevnet ut slik at begge kom på samme nivå. Det var kardinal Thomas Wolsey som stod for planleggingen. Som pavelig legat hadde han stor makt, og han var en karismatisk og veltalende diplomat.
Arrangementene
Ingenting ble spart i innkvarteringen av monarkene og deres hoff. Foran slottet i Guînes ble det reist et midlertidig palass på omkring 10 000 m² for den engelske kongen. Bare en omkring 2,5 m høy base var i tegl, mens resten var i stoff som var malt så det lignet stein eller tegl. Taket var stoff eller lerret malt så det så ut som takstein. Utenfor flommet rødvin fra to fontener. I løpet av en måned ble 2200 får og et lignende antall av andre dyr og fugler slaktet for å skaffe mat til de store hoffene. Mindre viktige gjester var innkvartert nedenfor de kongelige slottene, hvor det var reist 2800 telt.
Det franske kongelige kapellet hadde et av Europas fineste kor, og det ser ut til at komponisten Jean Mouton stod for musikken.
Johnny Leoni
Johnny Leoni (født 30. juni 1984 i Sion) er en sveitsisk profesjonell fotballspiller som spiller for den sveitsiske fotballklubben FC Zürich. Han spiller keeper, og er også en del av. Leoni har spilt for flere andre klubber i sin karriere, blant annet FC Sion fra Sveits.
Gullbrokadeleiren
Arrangementene
Tretaket som dekket et av teltene ble muligens senere installert i det nye kapellet i Ightam Mote, hvor det fortsatt kan sees, nå med falmede farger.
Johnny Leoni
Han ble tatt ut i den sveitsiske troppen til Fotball-VM 2010 i Sør-Afrika, men har til dags dato enda ikke spilt en kamp for det sveitsiske herrelandslaget.
Gullbrokadeleiren
Møtet
Henrik nådde Guînes den 4. juni, mens Frans tok inn i Ardres. Etter at Wolsey med et stort følge hadde besøkt Frans møttes de to kongene i Val d'Or, midt mellom deres slott, den 7. juni.
Sylvester McCoy
Sylvester McCoy (født 20. august 1943 i Dunoon, Strathclyde, Skottland) er en skuespiller som er mest kjent for å ha spilt den sjuende Doktoren i science fiction-serien. Han spiller også i serien ‘’sense8’’ ‘’2015-2018’’som karakteren Mr.Hoy, ‘’Hobbiten’’(2012-2014) som karakteren radagast den brune. Han er aller mest kjent for rollen i Doctor Who fra 1987 til 1989 og i ‘’TV-filmen fra 1996.
McCoy ble født av irske foreldre og vokste stort sett opp i Dublin. Hans dåpsnavn var Percy James Patrick Kent-Smith. Da han vokste opp utdannet han seg til å bli prest, men ga det opp for å jobbe i forsikringsbransjen. Han ble oppdaget av skuespilleren Ken Campbell da han jobbet i billettluka i The Roundhouse.
Filippinenes sentralbank
Filippinenes sentralbank (filippinsk: Bangko Sentral ng Pilipinas – BSP) er sentralbanken på Filippinene.
Sylvester McCoy
Han ble kjent som en del av gruppen The Ken Campbell Roadshow. Hans mest kjente figur var stuntmannen Sylveste McCoy som brukte å presse gafler og spikere opp i nesen, stikke ildere i buksa og tenne på hodet sitt. Som en spøk stod det i programbladet at Sylveste McCoy ble spilt av Sylvester McCoy og etter at en anmelder ikke tok spøken og trodde Sylvester McCoy var hans virkelige navn, valgte McCoy å bruke dette navnet selv som et pseudonym. Før Doctor Who spilte McCoy blant annet i Vision On, Jigsaw og Tiswas. Han spilte også Stan Laurel og Buster Keaton i et enmanns-show. I 1985 spilte han Bowers i mini-serien The Last Place On Earth, som er basert på Robert Falcon Scotts siste ekspedisjon til sydpolen.
Filippinenes sentralbank
Historie
BSP ble etablert 3. juli 1993, da den tok over for den tidligere sentralbanken, Central Bank of Phillipines. Den nye sentralbanken var i overensstemmelse med Filippinenes nye grunnlov fra 1987 og den nye sentralbankloven av 1993. Sentralbanken har en selvstendig rolle i forhold til nasjonalforsamlingen.
Sylvester McCoy
Han erstattet Colin Baker som Doktoren i Doctor Who i 1987 og han spilte i serien frem til den ble satt på pause i 1989. Han spilte også Doktoren i veldedighetsspesialen Dimensions in Time i 1993 og i TV-filmen i 1996, da Paul McGann tok over rollen. I den første sesongen spilte McCoy Doktoren med mer humor og klovneri, men Andrew Cartmel forandret på det i de følgende sesongene. I løpet av McCoys periode i serien ble Doktoren mer hemmelighetsfull og uhyggelig enn de tidligere inkarnasjonene. Han manipulerte personer som sjakkbrikker og det så alltid ut som han spilte ett spill. McCoy bifalte dette fordi det lot ham spille en mer dramatisk rolle.
Olaf Swenson
Olaf Swenson (født 16. desember 1883 i Manistee i Michigan i USA, død 23. august 1938 i Seattle) var en Seattle-basert pelshandler og eventyrer som var aktiv i Sibir og Alaska på første tredjedel av det 20. århundre.
Filippinenes sentralbank
Oppgaver og målsettinger
Fra januar 2002 har hovedmålsettingen vært en lav og stabil inflasjon i tråd med kravene til økonomisk vekst. I tillegg skal banken sørge for en stabil valuta (Filippinske peso), og sikre konvertibilitet i forhold til andre valutaer.
Sylvester McCoy
Etter Doctor Who har McCoy spilt i blant annet Michael Sams TV-film Beyond Fear (1997), som ble vist på premierenatten for den nye TV-kanalen Channel Five. Han har også spilt den sjuende Doktoren i flere hørespill produsert av Big Finish Productions.
Olaf Swenson
Karrieren hans falt sammen med kjente oppdagere i perioden, og med den russiske borgerkrig. Han ledet redningsaksjonen for de Karluk-overlevende fra Wrangell Island i 1914.
Volkswagen Crafter
Volkswagen Crafter er den største varebilmodellen fra Volkswagen i klassen 3-5 tonn. Crafter ble introdusert i 2006, og erstattet den 31 år gamle Volkswagen LT-serien.Volkswagen Crafter. Mercedes Sprinter er bygget på Volkswagen Crafter, (EDIT. VW Crafter produseres av Mercedes Benz ved Daimler's Mercedes-Benz Düsseldorf and Ludwigsfelde production plants) og hovedkonkurrentene i Europa er Opel Movano, Ford Transit, Fiat Ducato og Iveco Daily.
Filippinenes sentralbank
Oppgaver og målsettinger
Sentralbankens hovedoppgaver er ifølge sentralbankloven:
Olaf Swenson
Swenson importerte Chukchi-hunder for Leonhard Seppala i 1927 og for Seppala’s kollega Elizabeth (Peg) Ricker i 1930.
Filippinenes sentralbank
Sentralbanksjef
Sentralbanksjef pr september 2018 var Nestor Espenilla jr. Han overtok stillingen 3. juli 2017 og overtok da etter Amando M. Tetangco jr.
Olaf Swenson
Hans memoir Northwest of the World inneholder observasjoner om handel, og leveforhold i Nordøst-Sibir.